ՇՊՀ քոլեջի տարեգրության առաջին էջը գրվել է 1924թվականին, երբ Գյումրու Արղության օրիորդաց յոթնամյա դպրոցի բազայի վրա հիմնադրվեց մանկավարժական տեխնիկումը: Աշխատանքներին մասնակցություն են ունեցել հեղկոմի նախագահ Ս. Կասյանը, Ա. Մռավյանը, լուսժողկոմ Ա. Հովհաննիսյանը, քաղաքի ժողկրթբաժվար Հ. Կարախանյանը: Անդրանիկ ուստարում ընդունվել են IV-V դասարանների կրթություն ունեցող 20-22 ամյա երիտասարդներ: Ավելի ուշ ընդունելությունը կատարվել է թերի միջնակարգ կրթության բազայի վրա: Սկզբում 60 սովորողներ էին և մեկ դպրոցական բաժին: